เรื่องร้องเรียน (ต้นไม้,กีดขวาง,เสนอแนะ,ทางเท้า) วันที่ 2023-10-05 12:42:32 — แขวงอรุณอมรินทร์ เขตบางกอกน้อย กรุงเทพมหานคร
5 ต.ค. 18.57น. ห่างหายกันไปนาน อย่าดีใจนึกว่าแก้ปัญหาได้เรียบร้อยแล้วนะครับ รถยนต์ Honda CR-V สีเงิน ทะเบียน 8กต7749 กทม. และคันอื่นๆ เช่น Ford Fiesta สีขาว / Ford Escape สีทอง / Toyota Camry สีฟ้า ฯลฯ ยังคงขับขึ้น-ลงบนทางเท้าตามปกติ เหมือนไม่มีเสาอะไรมากั้นทั้งสิ้น เพราะตำแหน่งการติดตั้งอันชาญฉลาดของทางเขตบางกอกน้อย นี่ขนาดว่าวันนั้นขนกันมาเป็น 10 คน ยังได้ผลงานที่มีประสิทธิภาพแค่นี้ สงสัยมาแก้ไขครั้งหน้าคงต้องขนกันมาทั้งเขต เพื่อมาช่วยกันระดมสมองแล้วหละครับ ผมก็อุตส่าห์บอกไปแล้วว่าติดทั้งทีให้คิดหาตำแหน่งดีๆ ตำแหน่งที่ควรจะติดที่สุดก็คือ ติดให้ตรงกับต้นไม้ตรงหน้าร้านอมรินทร์ธนกิจ(รถเข็นชายสี่) ก็ไม่ติด สงสัยจะเกรงใจกลัวเค้าจะขับรถขึ้น-ลงไม่ได้ ก็เลยไปติดในตำแหน่งปัจจุบัน เค้าก็แค่ขับอ้อมไปด้านข้างนิดนึงก็แค่นั้น ก็ขับขึ้น-ลงได้เหมือนเดิมแล้ว ไม่ใช่ว่าผมไม่ทราบนะครับ ผมทราบว่ามันจะต้องเป็นแบบนี้ตั้งแต่วันแรกที่พวกคุณอุตส่าห์สละเวลาอันมีค่ามาติดแล้ว เพียงแต่เวลาที่ผมเดินผ่านมันไม่สมพงษ์กับรถสักที ก็เลยไม่มีภาพหลักฐาน จนในที่สุดวันนี้ก็ได้ภาพชัดๆมาสักที ครั้งนี้ถ้าไม่มาแก้ให้มันได้เรื่อง ผมจะส่งเรื่องจนกว่าจะแก้ไขได้ผลนะครับ คุณก็น่าจะรู้ว่าผมทำจริง ไม่งั้นผมคงไม่ได้เสามากั้นหรอก ผมแนะนำจุดติดตั้งไปแล้วนะครับ ไม่ต้องคิดอะไรทั้งสิ้น ปล่อยสมองโล่งๆ แค่มาออกแรงย้ายตำแหน่งเสาแค่นั้นครับ แล้วก็อย่าลืมไปจับเจ้าของรถด้วยนะครับ คงไม่ต้องให้ผมระบุยันบ้านเลขที่ของเจ้าของรถนะครับ ผมจะรอดูใบเสียค่าปรับ เอาให้เห็นชัดๆว่าของคันนี้ทะเบียนนี้ ไม่ใช่โมเมไปเอาของใครก็ไม่รู้มาส่งให้ผม ผมจะรอดูทั้ง 2 อย่างอย่างตั้งใจเลยครับ ขอบพระคุณอย่างสูงครับ #ทางเท้าต้องเป็นทางเท้า